Іван Антонавіч ставіць перад сабой і валанцерамі такія задачы, ад якіх галава ідзе кругам. Але ж вырашае іх! Побач з ім на замку заўсёды яго старажыл і “вартаўнік” Мікола. Мікола знаўца і захавальнік старажытных паданняў, традыцый, страў і напояў. Калі вы пажадаеце дазнацца пра шэрую панду (так-так, я не памылілася, менавіта пра любчанскую панду), то спытайце аб гэтым у Міколы, якога вы заўседы знойдзецце на Брамнай вежы. У вас будзе толькі адна праблема: запытацца ў Міколы, калі ён не працуе (ён жа заўсёды працуе!). Падчас майго знаходжання на летніку там былі турысты з Мазыра Аляксеева Наталля і Гадзюка Юрась, якія дабраліся да Любчы па вадзе і засталіся папрацаваць; выпускнікі архітэктурнага факультэта Беларускага нацыянальнага тэхнічнага універсітэта Яўген Прыйма, Дзмітрый Уласенкаў і Павел (прабач, Паша, не ведаю твайго прозвішча), а таксама студэнты II і III курсаў лесагаспадарчага факультэта Беларускага дзяржаўнага тэхналагічнага універсітэта якія прыехалі на змену тых хто працаваў ў першым, ліпенскім летніку. Такім чынам валанцеры ужо з трох універсітэтаў беларусі далучыліся да працаў на Любчанскім замку , чытай пра першы, ліпенскі летнік 2012г.